PolyAgent/wiki_georgian_en_parallel_20231101 huggingface dataset:
შტორმი-333

შტორმი-333
ოპერაცია შტორმი-333 – საბჭოთა სამხედრო ოპერაცია, რომელიც ჩატარდა 1979 წლის 27 დეკემბერს ავღანეთში და იქცა ავღანეთის ომის დაწყების მიზეზად. სპეცრაზმმა შტურმით აიღო პრეზიდენტ ჰაფიზულა ამინის ქალაქ ქაბულში მდებარე სასახლე სახელად ტაჯბეგი, მოკლეს პრეზიდენტი და 200-მდე პირადი დაცვის სამხედრო პირი. პრეზიდენტთან ერთად დაიღუპა მისი ორი მცირეწლოვანი შვილი.
ოპერაციის მსვლელობისას საბჭოთა სპეცრაზმმა წაართვა რამდენიმე სამთავრობო შენობა მათ შორის: შინაგან საქმეთა სამინისტრო, შიდა უსაფრთხოების შენობა (KHAD) და გენერალური შტაბის შენობა. ჯგუფი ალფას ვეტერან მებრძოლებს ეს ოპერაცია მიაჩნიათ ერთ–ერთ ყველაზე წარმატებულად, რაც კი ამ ჯგუფს ჩაუტარებია.
საბჭოთა სამხედროები და მათი დანაკარგები
ოპერაციის მსვლელობისას საბჭოთა სამხედროებს არ ჰქონდათ საკმარისი ჯავშანჟილეტები, რაც სპეცდანიშულების რაზმის შემთხვევაში დაუშვებელი იყო. გარდა ამისა, სამხედროების უმეტესობას ჩაფხუტებიც კი არ ჰქონდათ.
ოპერაციაში მონაწილეობას იღებდა სულ 661 მებრძოლი, შემდეგი შენაერთების პირადი შემადგენლობიდან:
"გრომის" («Гром») 24 მებრძოლი (ალფას დანაყოფი);
სუკ-ის სპეცრაზმი ზენიტი («Зенит») 30 მებრძოლით;
87 მედესანტე 345-ე ბატალიონიდან;
520 მებრძოლი 154-ე ბატალიონიდან, რომელიც თავდაცვის სამინისტრომ გამოყო. ეს რაზმი ცნობილი იყო როგორც მუსულმანთა ბატალიონი, რადგან მისი მებრძოლები მხოლოდ და მხოლოდ სსრკ-ს სამხრეთით მდებარე ქვეყნებიდან იყვნენ შერჩეულნი.
ოპერაციის მსვლელობისას დაიღუპა სუკ–ის სპეცრაზმის 10 ოფიცერი, მუსულმანთა ბატალიონის 6 ჯარისკაცი და 9 მედესანტე, ასევე ოპერაციის ხელმძღვანელი, პოლკოვნიკი ბოიარინოვი. ოპერაციის დასრულებისას თითქმის ყველა სხვა მებრძოლი დაჭრილი იყო.
შტურმი
შეტევა დაიწყო ადგილობრივი დროით 19:30 წუთზე და გრძელდებოდა 43 წუთის განმავლობაში. შეტევაზე გადავიდა ორი ЗСУ-23-4, რომლებმაც მიიტანეს იერიში სასახლეზე. ამის შემდეგ ზენიტის ოთხმა БТР-მა და БМП-1-მა პირდაპირ სასახლეს შეუტიეს. მათ შორის ერთმა БТР-მა მოახერხა შენობის დაცვის სრულად განადგურება. მუსულმანთა ბატალიონი შეიჭრა სასახლეში და გაანადგურა შენობაში განთავსებული ყველა პირი, მათ შორის პრეზიდენტი ამინი.
შედეგი
მიუხედავად იმისა, რომ ოპერაცია საკმაოდ წარმატებული გამოდგა, იგი დასავლეთის ქვეყნებში აღქმული იქნა, როგორც ავღანეთის ოკუპაციად საბჭოთა კავშირის მიერ. ოპერაციის შემდეგ კი დაიწყო 10 წლიანი ავღანეთის ომი, სადაც საბჭოთა არმია დაუპირისპირდა ავღანელ მოჯაჰიდებს.
საბჭოთა კავშირის გმირები
გრიგორი ბოიარინოვი - 1980 წელს სსრკ-ს უმაღლესმა საბჭომ გადასცა გმირობის ორდენი (სიკვდილის შემდეგ)
მიხელ ისაკოვი - 1980 წელს სსრკ-ს უმაღლესმა საბჭომ გადასცა გმირობის ორდენი
ვიქტორ კარპუხინი - 1980 წელს სსრკ-ს უმაღლესმა საბჭომ გადასცა გმირობის ორდენი
ევალდ კოზლოვი - 1980 წელს სსრკ-ს უმაღლესმა საბჭომ გადასცა გმირობის ორდენი
ვასილი კოლესნიკი - 1980 წელს სსრკ-ს უმაღლესმა საბჭომ გადასცა გმირობის ორდენი
რესურსები ინტერნეტში
1979 წლის 27 დეკემბერს ავღანეთში განვითარებული მოვლენები
1979 წლის 27 დეკემბერს ავღანეთში განვითარებულ მოვლენები
ვ. კოლესნიკი როგორ აიღეს ამინის სასახლე
ოპერაცია შტორმი-333: საბჭოთა შეთქმულება ავღანეთის პრეზიდენტის მოსაკლავად
სქოლიო
საბჭოთა ომი ავღანეთში
საბჭოთა სპეციალური ოპერაციები ავღანეთში
XX საუკუნის ბრძოლები
ბასიანა

ბასიანა (სერბულად: Basijana ან Басијана) — ანტიკური რომაული ქალაქი პანონიაში (დღეს სრემის რეგიონი ვოივოდინას პროვინციაში, სერბეთი). ქალაქი მდებარეობდა რუმის მუნიციპალიტეტის სოფელ დონი-პეტროვციში. ბასიანა იყო სრემის სიდიდით მეორე ქალაქი, სირმიუმის შემდეგ. ქალაქი სწორედ სირმიუმისა და სინგიდუნუმის დამაკავშირებელ გზაზე მდებარეობდა.
ისტორია
ბასიანა დაარსდა I საუკუნეში, როგორც ავტონომიური კივიტასი და VI საუკუნემდე იარსება. ქალაქმა 124 წელს მიიღო მუნიციპიუმის სტატუსი, ხოლო 214 წლიდან მოიხსენიება როგორც კოლონია. თავდაპირველად, ქალაქი პანონიის პროვინციის შემადგენლობაში შედიოდა, თუმცა ამ პროვინციის დაყოფის შემდეგ, ბასიანა ქვემო პანონიის ნაწილი (II საუკუნე) და შემდეგ პანონია-სეკუნდას ნაწილი (III საუკუნე) გახდა. ქალაქი პანონიის უმნიშვნელოვანესი დასახლება იყო. გვიანი რომის იმპერიის დროს ბასიანა უმაღლესი ოფიციალური პირის — პანონიე სეკუნდას ბასიანას პროკურატორის (procurator gynaecii Bassianensis Pannoniae secundae) სატახტო ქალაქი იყო. IV საუკუნეში ბასიანა გინეცია და ქრისტიანული ეპარქიის ცენტრი გახდა.
V საუკუნის შუა წელში ქალაქი ჰუნებმა დაიპყრეს. 468 წელს ჰუნების ბელადის, ატილას ვაჟმა, დენგიზიკმა ბასიანა გაანადგურა, მაგრამ ჰუნ-ოსტგუთთა ბრძოლაში განცდილი დიდი მარცხის შემდეგ, ქალაქი ოსტგუთმა ვალამირმა აიღო. რამდენიმე ათეული წლის განმავლობაში, რეგიონი ჰუნებს, ოსტგუთებს, გეპიდებსა და ლანგობარდებს შორის ბრძოლის სცენად იქცა. 510 წელს აღმოსავლეთ რომის იმპერიისა და ოსტგუთთა ხელშეკრულებით სრემის რეგიონი ორად გაიყო, ბასიანა კი — აღმოსავლეთ რომის იმპერიას მიეკუთვნა. როცა აღმოსავლეთ რომის იმპერიამ, გეპიდების დამარცხების შემდეგ დაიბრუნა სრემი, შეიქმნა ახალი პროვინცია — პანონია, რომლის ცენტრი სირმიუმი გახდა. ბასიანა ამ პროვინციის შემადგენლობაში შევიდა. VI საუკუნის მეორე ნახევარში, სერმის მთელი რეგიონი ხუნძებმა დაიპყრეს.
არქეოლოგია
დღეს ძველი ქალაქის მხოლოდ მცირე ნაწილია შემორჩენილი და დაცული. არქეოლოგიური გათხრები დაიწყო 1882 წელს და გრძელდებოდაა 1935 წლამდე. ამ დროის განმავლობაში კედლები, კოშკი, კერამიკა, მონეტები, ქანდაკებები და მოზაიკა იქნა აღმოჩენილი.
ლიტერატურა
Dr Nikola Vulić, Vojvodina u rimsko doba, Zbornik "Vojvodina", knjiga I, PROMETEJ, Novi Sad, 2008.
Slobodan Ćurčić, Naselja Srema - geografske karakteristike, Novi Sad, 2000.
Petar Milošević, Arheologija i istorija Sirmijuma, Novi Sad, 2001.
Prof. dr Radmilo Petrović, Vojvodina - petnaest milenijuma kulturne istorije, Beograd, 2003.
Dr Dušan J. Popović, Srbi u Vojvodini, knjiga 1, Novi Sad, 1990.
რესურსები ინტერნეტში
ბასიანას შესახებ (სერბულად)
სქოლიო
სერბეთის არქეოლოგიური ძეგლები
სერბეთის ისტორია
მაკასარები

მაკასარები — კუნძულ სულავესის (ინდონეზია) სამხრეთ-დასავლეთით მცხოვრები ხალხი, რაოდენობა 1, 600 000 კაცი 1989 წლის აღწერით. მაკასარების ენა განეკუთვნება ინდონეზიურ ენებს, რელიგია — ისლამი. ანთროპოლოგიურად ეკუთვნიან სამხრეთ-მონღოლოიდურ რასას. ვარაუდობენ, რომ მაკასარები II ათასწლეულის დამდეგს გადმოსახლებულან ინდონეზიის დასავლეთ კუნძულებიდან ან კონტინენტიდან. XV საუკუნიდან უკვე ჰქონდათ სახელმწიფო. ძირითადი საქმიანობაა მიწათმოქმედება, თევზჭერა, ვაჭრობა.
ლიტერატურა
ქართული საბჭოთა ენციკლოპედია, ტ. 6, გვ. 370, თბ., 1983 წელი.
სულავესის ხალხები
ფრანც იონასი

ფრანც იონასი (დ. 4 ოქტომბერი, 1899, ვენა, ავსტრია — გ. 24 აპრილი, 1974, ვენა, ავსტრია) — ავსტრიელი პოლიტიკოსი. ავსტრიის მეშვიდე ფედერალური პრეზიდენტი 1965–1974 წლებში. სოციალ-დემოკრატიული პარტიის წევრი. 1951–1965 წლებში ვენის მერია. 1965 წელს აირჩიეს ფედერალურ პრეზიდენტად, ხელახლა აირჩიეს 1971 წელს. გარდაიცვალა თანამდებობაზე ყოფნისას.
იხილეთ აგრეთვე
ავსტრიის პრეზიდენტი
რესურსები ინტერნეტში
Franz Jonas (1899-1974)
ავსტრიის პრეზიდენტები
დაბადებული 4 ოქტომბერი
დაბადებული 1899
გარდაცვლილი 24 აპრილი
გარდაცვლილი 1974
ზემო მბომუ

ზემო მბომუ (სანგო — Sêse tî kömändâ-kötä tî Tö-Mbömü) — პრეფექტურა ცენტრალური აფრიკის რესპუბლიკის აღმოსავლეთში.
ადმინისტრაციული ცენტრი — ქალაქი ობო.
ფართობი — 55 530 კმ², 2003 წლის აღწერით მოსახლეობის რაოდენობა შეადგენს 57 602 ადამიანს.
გეოგრაფია
ჩრდილო-დასავლეთით ესაზღვრება ზემო კოტოს პრეფექტურას, სამხრეთ-დასავლეთით მბომუს პრეფექტურას, აღმოსავლეთით სამხრეთ სუდანს, სამხრეთით კონგოს დემოკრატიულ რესპუბლიკას. პრეფექტურის სამხრეთ ნაწილში მდებარეობს ბუნებრივი ნაკრძალი — ზემონგო.
სუბპრეფექტურები
ჯემა
ობო
ზემიო
ბამბუტი
სქოლიო
ცენტრალური აფრიკის რესპუბლიკის პრეფექტურები
ყარაბაღი (მრავალმნიშვნელოვანი)

ყარაბაღი (მრავალმნიშვნელოვანი)
ყარაბაღი შეიძლება აღნიშნავდეს:
ყარაბაღი — დღევანდელი აღმოსავლეთ სომხეთისა და სამხრეთ-დასავლეთ აზერბაიჯანის გეოგრაფიული რეგიონი
ყარაბაღი — სოფელი აზერბაიჯანში, ფუზულის რაიონში
ყარაბაღი — აზერბაიჯანული საფეხბურთო კლუბი
არგისი

არგისი — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 62,80 კმ². მოსახლეობა — 125 კაცი (2020).
იხილეთ აგრეთვე
უესკის მუნიციპალიტეტები
რესურსები ინტერნეტში
არგისის მუნიციპალიტეტის ოფიციალური საიტი
Gran Enciclopedia Aragonesa - არგისი
სქოლიო
უესკის მუნიციპალიტეტები
Dashtadem, Lori

Dashtadem, Lori
Dashtadem is a village in the Lori Province of Armenia.
References
External links
Populated places in Lori Province
აგიტპროპი

აგიტპროპი
აგიტ-პროპი — აგიტაცია-პროპაგანდა. ტერმინი გაჩნდა ბოლშევიკურ რუსეთში (მომავალ საბჭოთა კავშირში), სადაც იგი აგიტაციისა და პროპაგანდის განყოფილების შემოკლებულ სახელად გამოიყენებოდა, რომელიც თავის მხრივ საბჭოთა კავშირის კომპარტიის ცენტრალური და რეგიონული კომიტეტების ნაწილი იყო. მას მოგვიანებით იდეოლოგიური განყოფილება დაარქვეს.
ტერმინს "პროპაგანდა" რუსულ ენაში რაიმე ნეგატიური ქვეტექსტი იმ დროს არ გააჩნდა. ის უბრალოდ ნიშნავდა "იდეათა გავრცელებას". აგიტპროპის შემთხვევაში გასავრცელებელი იდეები კომუნიზმის შესახებ იყო, რაც საბჭოთა სახელმწიფოსა და კომპარტიის პოლიტიკას მოიცავდა. სხვა კონტექსტში პროპაგანდა შეიძლება ნიშნავდეს ნებისმიერი სახის სასარგებლო ცოდნას, მაგ. ახალ მეთოდებს სოფლის მეურნეობაში. "აგიტაცია" ნიშნავდა ხალხისთვის მოწოდებას გაეკეთებინათ ის, რასაც მათგან საბჭოთა ლიდერები მოითხოვდნენ. სხვა სიტყვცებით, პროპაგანდა გონებაზე ახდენდა გავლენას, მაშინ როდესაც აგიტაცია ემოციებზე იყო გათვლილი, თუმცა ორივე როგორც წესი ერთდროულად მიმდინარეობდა, რამაც დასაბამი მისცა კლიშეს "აგიტ-პროპი".
დასავლურ სამყაროში აგიტ-პროპს ნეგატიური კონოტაცია აქვს. გაერთიანებულ სამეფოში 1980-იან წლებში პოლიტიკური ნომენკლატურის სოციალისტურ ელემენტებს ხშირად აბრალებდნენ აგიტ-პროპს სატელევიზიო პროგრამებით, თეატრითა თუ საბავშვო წიგნებით ულტრამემარცხენე იდეების გავრცელების მიზნით. უფრო ზოგადად, სატელევიზიო მულტფილმიც კი შეიძლება ჩაითვალოს აგიტ-პროპად, თუ მასში რაიმე სათამაშოს გაყიდვის მარკეტინგის ელემენტია ჩადებული.
ამ ტერმინით თანამედროვე რუსულ ენაში აღწერენ მასმედიის მიერ გავრცელებულ ინფორმაციას, თუ ის პრო-სამთავრობოდ მოიაზრება.
პროპაგანდა
საბჭოთა ფრაზები
გონიო (მრავალმნიშვნელოვანი)

გონიო (მრავალმნიშვნელოვანი)
საკუთარი სახელი გონიო შეიძლება აღნიშნავდეს:
გონიო — თანავარსკვლავედი
გონიო — უბანი ქალაქ ბათუმში
გონიოს ციხე — რომაული ციხესიმაგრე ქ. ბათუმში
მორიც ლაიტნერი

მორიც ლაიტნერი
მორიც მილნერი (დ. 8 დეკემბერი, 1992) — გერმანელი ფეხბურთელი, ბუნდესლიგის კლუბ „დორტმუნდის ბორუსიას“ ნახევარმცველი.
ნათამაშები აქვს „მიუნხენ 1860-ში“ და „აუგსბურგში“.
პროფესიონალური დებიუტი ჰქონდა მიუნხენ 1860-ის შემადგენლობაში 2010 წლის 14 აგვისტოს გერმანიის თასის მატჩში, სადაც ის შეცვლაზე შევიდა მოედანზე.
2011 წლის იანვარში ის შეუერთდა „დორტმუნდის ბორუსიას“, შემდეგ კი იჯარით გადავიდა „აუგსბურგში“.
ტიტულები
საკლუბო
ბორუსია დორტმუნდი
ბუნდესლიგა (1): 2011–12
გერმანიის თასი (1): 2011–12
რესურსები ინტერნეტში
მორიც ლაიტნერის საიტი
მორიც ლაიტნერის პროფილი
დაბადებული 1992
გერმანელი ფეხბურთელები
გერმანიის ბუნდესლიგის ფეხბურთელები
დორტმუნდის ბორუსიას ფეხბურთელები
აუგსბურგის ფეხბურთელები
მიუნხენი 1860-ის ფეხბურთელები
დაბადებული 8 დეკემბერი
სატავაჰანას დინასტია

სატავაჰანას დინასტია
სატავაჰანები — სამხრეთ ინდური სამეფო დინასტია. ძვ. წ. III საუკუნიდან 450 წლის მანძილზე თანამედროვე შტატ ანდჰრა-პრადეშიდან დეკანის ცენტრალური ოლქების ჩათვლით ტერიტორიების მმათველები. ისინი იყვნენ მმართველები მაურიების დინასტიის დაცემის დროიდან მოყოლებული ახ. წ. III საუკუნეში პალავების სახელმწიფოს შექმნამდე.
აშოკას მეფობის დროს სატავაჰანები იყვნენენ ვასალის მდგომარეობაში. მისი გარდაცვალების შემდეგ მალე, როგორც ჩანს, გამოეყვნენ უკვე შუნგას იმპერიას და სრულ დამოუკიდებლობას მიაღწიეს. ძვ. წ. II — ძვ. წ. I საუკუნეებში მათ შეაჩერეს საკების და სხვა ირანულენოვანი ხალხების წინსვლა სამხრეთ ინდოეთში.
ამ დინასტიის კულტურის ისტორიაზე ცოტა რამ არის ცნობილი. სავარაუდოდ, ისინი აღიარენდნენ ბუდიზმს, რასაც მოწმობს სამშენებლო მოღვაწეობა სანჩში — მადჰია-პრადეშის შტატის პატარა სოფელში.
სატავაჰანების დინასტია
სიმუკა, ანდჰრადეშის მაჰარაჯა ძვ. წ. 211 — ძვ. წ. 198
კრიშნა, სიმუკის ძმა, ანდჰრადეშის მაჰარაჯა ძვ. წ. 198 — ძვ. წ. 184
შატაკარნი I, კუნალას ვაჟი ანდჰრადეშის მაჰარაჯა ძვ. წ. 184 — ძვ. წ. 170
პურჰოტანგა, ანდჰრადეშის მაჰარაჯა ძვ. წ. 170 — ძვ. წ. 152
სკანდასტაბი, ანდჰრადეშის მაჰარაჯა ძვ. წ.152 — ძვ. წ. 134
შატაკარნი II, ანდჰრადეშის მაჰარაჯა ძვ. წ.134 — ძვ. წ. 78
ლამბოდატა, შატაკარნი II-ის ვაჟი, ანდჰრადეშის მაჰარაჯა ძვ. წ. 78 — ძვ. წ. 60
აპილაკა, ლამბოდატის ვაჟი, ანდჰრადეშის მაჰარაჯა ძვ. წ. 60 — ძვ. წ. 48
მეგასვატი, ანდჰრადეშის მაჰარაჯა ძვ. წ. 48 — ძვ. წ. 30
სვატი, ანდჰრადეშის მაჰარაჯა ძვ. წ. 30 — ძვ. წ. 12
სკანდასვატი, ანდჰრადეშის მაჰარაჯა ძვ. წ. 12 — ძვ. წ. 5
მრიჰენდრა სვატიკარნი,ანდჰრადეშის მაჰარაჯა ძვ. წ.5 — ძვ. წ. 2
კუნტალა სვატიკარნი, ანდჰრადეშის მაჰარაჯა ძვ. წ. 2 — 6
სვატიკარნი, ანდჰრადეშის მაჰარაჯა 6—7
პულუმავი I, ანდჰრადეშის მაჰარაჯა 7—31
გაურაკრიშნა, ანდჰრადეშის მაჰარაჯა 31—56
ჰალა, ანდჰრადეშის მაჰარაჯა 56—57
მანდილაკა, ანდჰრადეშის მაჰარაჯა 57—62
პურინდრასენა, ანდჰრადეშის მაჰარაჯა 62—83
სუნდარა სვატიკარნი, ანდჰრადეშის მაჰარაჯა 83—84
ჩოკარა სვატიკარნი, ანდჰრადეშის მაჰარაჯა 84
შივასვატი სვატიკარნი, ანდჰრადეშის მაჰარაჯა 84—112
გაუტამიპუტრა შატაკარნი, შივასვატი ავატიკარნის ვაჟი, ანდჰრადეშის მაჰარაჯა 112—136
შრი პულუმავი ვასიშტჰიპუტრა, გაუტამიპუტრა შატაკარნის ვაჟი, ანდჰრადეშის მაჰარაჯა136—164
შივა შრი ვასიშტჰიპუტრა შატაკარნი, გაუტამიპუტრა შატაკარნის ვაჟი, ანდჰრადეშის მაჰარაჯა 164—171
შივა სკანდა შატაკარნი, პულუმავი ვასიშტჰიპუტრას ვაჟი, ანდჰრადეშის მაჰარაჯა 171—178
შრი იაჯნია შატაკარნი, ანდჰრადეშის მაჰარაჯა 178—207
ვიჯაი, ანდჰრადეშის მაჰარაჯა 207—213
ჩანდრა შრი შატაკარნი, ანდჰრადეშის მაჰარაჯა 213—216
პულუმავი III, ანდჰრადეშის მაჰარაჯა 216—224
ინდოეთის ისტორია
ძველი ინდოეთი
ინდური დინასტიები
სახელმწიფოები ინდოეთის ისტორიაში
ანდჰრა-პრადეშის ისტორია
დინასტიები
Lasioglossum musculoides

Lasioglossum musculoides — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1974 წელს.
იხილეთ აგრეთვე
Lasioglossum-ის სახეობების სია
სქოლიო
musculoides
იან პალახი

იან პალახი (დ. 11 აგვისტო, 1948, ვშეტატი — გ. 19 იანვარი, 1969, პრაღა) — კარლის უნივერსიტეტის ფილოსოფიის ფაკულტეტის სტუდენტი. 1969 წლის 16 იანვარს პრაღაში ვაცლავის მოედანზე, საბჭოთა ჯარების და ვარშავის პაქტის სხვა ქვეყნების მიერ ჩეხოსლოვაკიის ოკუპაციის წინააღმდეგ პროტესტის ნიშნად თავი დაიწვა.
თავის დაწვისას სხეულის 85 %-ზე მიიღო მესამე ხარისხის დამწვრობა. გადაიყვანეს კარლის უნივერსიტეტის კლინიკაში სადაც გარდაიცვალა სამი დღის შემდეგ. 25 იანვარს დაკრძალეს ოლშანის სასაფლაოზე. 1991 წელს პალახი სიკვდილის შემდეგ დააჯილდოვეს ტომაშ გარიგ მასარიკის ორდენით.
პალახის გარდაცვალების შემდეგ 1969 წლის აპრილამდე კიდევ 26 ადამიანმა სცადა თავის დაწვა იმავე მიზეზით, მათგან შვიდი გარდაიცვალა.
რესურსები ინტერნეტში
Radio Praha
Ян Палах и его последователи
Ян Палах. Архивные снимки — Радио Свобода. 16.01.2014
სქოლიო
ანტიკომუნისტები
დაბადებული 11 აგვისტო
დაბადებული 1948
გარდაცვლილი 19 იანვარი
გარდაცვლილი 1969
სონინკე (ენა)

სონინკე (ენა)
სონინკე (სონინკე: Sooninkanxanne) — მანდეს ენა, რომელზეც დასავლეთ აფრიკაში მცხოვრები სონინკეს ხალხი საუბრობს. სონინკეზე მოსაუბრე 1,096,795 ადამიანი ცხოვრობს მალიში, ისინი ასევე არიან: სენეგალში, გამბიაში, კოტ-დ’ივუარში, მავრიტანიაში, გვინეა-ბისაუში, გვინეასა და განაში. მას ეროვნული ენის სტატუსი აქვს მალიში, სენეგალში, მავრიტანიაში და გამბიაში.
ლინგვისტურად მასთან ყველაზე ახლოს მდგომი ენა ბონზოა.
ფონოლოგია
თანხმოვნები
ხმოვნები
სქოლიო
რესურსები ინტერნეტში
რესურსები ინტერნეტში
PanAfriL10n page on Soninke
Soninkara.org: La langue soninké
ნიგერ-კონგოს ენები
აფრიკის ენები
Dorymyrmex coniculus

Dorymyrmex coniculus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
კარტკისიაკი

კარტკისიაკი — სოფელი რუსეთის ფედერაციაში, ბაშკირეთის რესპუბლიკის ასკინოს რაიონში.
2010 წლის მონაცემებით სოფელში ცხოვრობს 423 ადამიანი. რაიონულ ცენტრ ასკინოდან დაშორებულია 28 კილომეტრით. უახლოესი რკინიგზის სადგურია კუედა, რომელიც დაშორებულია 135 კმ-ით.
რესურსები ინტერნეტში
Совет муниципальных образований Республики Башкортостан.
ასკინოს რაიონის სოფლები
იოკაიტი

იოკაიტი, ქალაქი და ნავსადგური იაპონიაში, კუნძულ ჰონსიუს სამხრეთ ნაწილში, იესეს ყურის ნაპირზე. მიეს პრეფექტურაში. ქვეყნის მნიშვნელოვანი ნავთობგადასამუშავებელი და ნავთობქიმიური ცენტრი. ბამბის ქსოვილების, ქაშანურ-კერამიკის, მინის ნაკეთობათა დამზადება. ფერადი მეტალურგია (სპილენძსადნობი ქარხანა), ელექტრომანქანათმშენებლობა. თესი. ზღვისპირა კურორტი.
ლიტერატურა
იაპონიის ქალაქები
When in Rome 2007

When in Rome 2007 is a live DVD by British rock band Genesis recorded at Circus Maximus, Rome, Italy, on 14 July 2007, during the Turn It On Again Tour. The concert was directed by David Mallet. The collection was released on 26 May 2008 in most of the world and 10 June 2008 in North America. During its initial release in the United States, it was available exclusively via the band's website, or through Walmart and Sam's Club retail and online stores. Since November 2009, it has been available in regular outlets and online stores in the United States.
A hi-definition release on Blu-ray and HD DVD was announced initially on the release of the corresponding CD Live over Europe 2007. An HD DVD release did not happen due to the demise of the format, and the record company decided there was not a sufficient market for a Blu-ray release.
The DVD was not included in the Genesis Movie Box 1981–2007 due to Nick Davis convincing the record company that fans were displeased with the prospect of buying When in Rome 2007 twice. Therefore, the box set contains an empty jewel case into which two of the three DVDs from When in Rome 2007 can be inserted to complete the box, the third DVD (the Come Rain or Shine documentary) can be housed in an empty slot in the bonus wallet.
The DVD includes a 28-page booklet. Audio options are DTS (24bit/96k) 5.1 surround sound, Dolby Digital (24bit/48k) 5.1 surround sound & Dolby Digital (24bit/48k) 2.0 stereo.
The estimated attendance for the concert was 500,000.
Track listing
DVD 1
DVD 2
DVD 3
Credits
Phil Collins – lead vocals, drums, percussion, stool
Mike Rutherford – 6 and 12-string guitars, bass, bass pedals, backing vocals
Tony Banks – keyboards, backing vocals
with
Daryl Stuermer – guitars, bass, bass pedals, backing vocals
Chester Thompson – drums, percussion, stool
Charts
Weekly charts
Certifications and sales
Release history
References
External links
Genesis Official Site
UK Promotional Site for "When in Rome"
Genesis (band) video albums
2008 live albums
2008 video albums
Live video albums
Virgin Records live albums
Genesis (band) live albums
Virgin Records video albums
Music videos directed by David Mallet (director)
ანარია (მრავალმნიშვნელოვანი)

ანარია (მრავალმნიშვნელოვანი)
საკუთარი სახელი ანარია შეიძლება აღნიშნავდეს:
ანარია — მდინარე ოჩამჩირის მუნიციპალიტეტში
ანარია — სოფელი გალის მუნიციპალიტეტში
ანარია — მთა ხელვაჩაურის მუნიციპალიტეტში
კატარის სამზარეულო

კატარის სამზარეულო წარმოადგენს ტრადიციულ არაბულ სამზარეულოს. მაჩბუსი ითვლება ეროვნულ კერძად არა მარტო კატარში, არამედ სპარსეთის ყურის სხვა ქვეყნებშიც. მისი ინგრედიენტებია: ბრინჯი, ხორცი და ბოსტნეული. ზღვის პროდუქტები და ფინიკი ძირითადი საკვები პროდუქტებია ქვეყანაში. კატარის კერძების უმრავლესობა მსგავსია რეგიონის სხვა ქვეყნების კერძებთან. განსხვავება ზოგჯერ სახელწოდებებშია ან ინგრედიენტებში.
კატარის სუნელების ნაზავი
ბიზარი -სხვადასხვა სანელებლების კომბინაცია. ამ ნაზავისაგან მიიღება კატარისათვის დამახასიათებელი შესანიშნავი სუნელი, რომელშიც შედის: შავი პილპილი, ქინძის თესლი, დარიჩინის ჩხირი, მიხაკი, ხმელი კოჭა, ილი, გამხმარი წითელი ჩილი და კურკუმას ჯოხები. სანელებლებს ჯერ რეცხავენ, შემდეგ აშრობენ, ფქვავენ, ურევენ ერთმანეთში და ქილაში ათავსებენ.
დაქოს ნარევი
ეს არის წითელი ჩილის ნაზავი, რომელშიც შედის დაფქვილი ხორბალი, მოხალული და დაფქვილი კვლიავის თესლი, მოხალული და დაფქული სეზამის თესლი, ქინძის თესლი, დაფქვილი და გამხმარი წითელი ჩილი, ნიორის კბილი და მარილი.
ჰისო
ამ სანელებლების ნარევს შეიცავს: ჯანჯაფილი, დარიჩინის ჩხირები, კვლიავის თესლი, მთლიანი შავი პილპილი, კურკუმის ჩხირები და კვლიავის თესლი.
ძირითადი კერძები
კატარის მაჩბუსი
ბრინჯი, ხორცი, ხახვი და პომიდორი შერეული სანელებლებით. ეს კერძი კაბსას ადგილობრივი ვარიაციაა.
კაბსა
ბრინჯი, ხორცი და ბოსტნეული შერეული სანელებლებით. ეს კერძი ბირიანის ან პულაოს მსგავსია.
გუზი
მთლიანად შემწვარი ცხვრის ხორცი , რომელიც მოაქვთ თხილით მომზადებულ ბრინჯთან ერთად, ასევე ეწოდება შუვაა.
მადროუბა - პიკანტური კერძი, რომელსაც ამზადებენ, ბოსტნეულთან და ხორცთან ერთად შერეული ბრინჯით.
ჰარისი - ხორბლის დაფქვილი მარცვლისაგან და ურევენ მათ ცხიმს (ერბოს).უმატებენ მარილს და წყალს. ის შეიძლება გაკეთდეს ქათმის ან სხვა ხორცისაგან.
ჯარიში -დაფქვილი ხორბალი, რომელიც მზადდება ხორცის ან ქათმისგან.
ხობეს რგაგ-.არის თხელი ბრტყელი პური, რომელიც მზადდება ფქვილის, წყლისა და მარილისგან, რომელიც ასევე გამოიყენება ისეთ კერძებში, როგორიცაა ტარიდი.
ტარიდი არის ხობეს რგაგ-ის და ბულიონის, ბოსტნეულის და ქათმის ან ხორცის ნარევი.
სასმელები
არაბული ყავა — ყავა, რომელიც მომზადებულია მაგრად მოხალული ყავის მარცვლებისაგან არომატიზებული კარდამონით. მიირთმევენ ფინიკთან ერთად.
კარაკი — ასევე ცნობილი როგორც ჩაი რძესთან ერთად ან "რძის ჩაი" მკვეთრი ნარინჯისფერი ნარევი ილი, ზაფრანა და შაქარი. ეს არის ჩაი, რომელსაც ადუღებენ სანელებლებისა და შედედებული რძის ნარევით.
ასევე პოპულარულია წითელი ჩაი პიტნით ან ზაფრანით.
დესერტები
ლუქაიმატი
ამ ტკბილი შემწვარი ცომის ინგრედიენტებია: ფქვილი, რძე, კარაქი, შაქარი, ზაფრანა და ილი. დაბრაწვის შემდეგ ასხამენ თაფლის ან ტკბილ სიროფს.
ხაბისი არის უკურკო ფინიკი, რომლებიც გაჟღენთილია წყალში, ურევენ შოხალულ ფქვილს და შაქარს, ზეთს, კარაქს, ზაფრანს, ილისა და ვარდის წყალს.
ასიდა- ტკბილი კერძი, რომელიც მზადდება ფქვილის, კარაქისა და შაქრისგან.
ბალალეტი
ლაფშა- შაქრით, დარიჩინით, ზაფრანით და კარდამონით მომზადებული. ხშირად ომლეტის თავსართით.
საგო
ტკბილი ჟელატინის პუდინგი, რომელიც არომატიზირებულია ზაფრანითა და კარდამონით ორიგინალური რეცეპტი შეადგინა ეგვიპტელმა მეცნიერმა მოჰამედ ფატიმ.
უმ ალი
პურისა და ბრინჯის პუდინგი.
იხილეთ აგრეთვე
არაბული სამზარეულო
სქოლიო
კატარის სამზარეულო
Strangelove (სიმღერა)

Strangelove (სიმღერა)
„Strangelove“ — ინგლისური ელექტრონული ჯგუფ Depeche Mode-ის დისკოგრაფიაში რიგით მე-18 სინგლი. იგი გამოიცა ბრიტანეთში, 1987 წლის 13 აპრილს, როგორც პირველი სინგლი სტუდიური ალბომიდან Music for the Masses. მისი ორიგინალური ვერსია განსხვავდება უფრო ცნობილი, რემიქსის ვერსიისგან, რომელიც გამოვიდა სახელწოდებით „Strangelove '88“ და მოხვდა ბილბორდის ცხელი ასეულის 50-ე პოზიციაზე.
სიმღერის ოფიციალური მუსიკალური ვიდეოს რეჟისორია ანტონ კორბეინი. ვიდეო გადაღებულია პარიზის ქუჩებში. საგულისხმოა, რომ კორბეინმა აგრეთვე გადაიღო სინგლის b-გვერდის მუსიკალური ვიდეო „Pimpf“.
სიმღერების სია
7": Mute / 7Bong13 (ბრიტანეთი) & 7": Sire / 7-28366 (აშშ)
Strangelove – 3:45
Pimpf – 4:33
12": Mute / 12Bong13 (ბრიტანეთი)
Strangelove (Maxi Mix) – 6:32
Strangelove (Midi Mix) – 1:38
Fpmip – 5:21
12": Mute / L12Bong13 (ბრიტანეთი)
Strangelove (Blind Mix) – 6:31
Pimpf – 4:33
Strangelove (Pain Mix) – 7:19 (რემიქსი - ფილ ჰარდინგი)
Agent Orange – 5:05
12": Mute / DanceBong13 (ბრიტანეთი)
Strangelove (Blind Mix) – 6:31
Strangelove (The Fresh Ground Mix) – 8:14 (რემიქსი - ფილ ჰარდინგი)
CD: Mute / CDBong13 (ბრიტანეთი)
Strangelove (Maxi Mix) – 6:32
Pimpf – 4:33
Strangelove (Midi Mix) – 1:38
Agent Orange – 5:05
Strangelove – 3:45
CD: Mute / CDBong13 (ბრიტანეთი)
Strangelove – 3:45
Pimpf – 4:33
Strangelove (Maxi Mix) – 6:32
Agent Orange – 5:05
Strangelove (Blind Mix) – 6:31
Fpmip – 5:21
Strangelove (Pain Mix) – 7:19
Strangelove (Midi Mix) – 1:38
12" Sire / 0-20696 (აშშ)
Strangelove (Maxi Mix) – 6:32
Strangelove (Midi Mix) – 1:38
Strangelove (Blind Mix ვერსია) – 6:10
Fpmip – 5:21
12" Sire / 0-20769 (აშშ)
Strangelove (Pain Mix) – 7:19
Strangelove (Pain Mix 7 ვერსია) – 3:29
Agent Orange – 5:05
3CD Sire/Reprise / 2-27777 (აშშ)
Strangelove (რემიქსის ვერსია) – 3:52 (რემიქსი - ტიმ სიმენონი და მარკ სონდერსი)
Nothing (რემიქსის ვერსია) – 3:58 (რემიქსი - ჯასტინ სტროსი)
7" Sire / 7-27777 (აშშ)
Strangelove (ალბომის ვერსიის 7 ვარიანტი) – 3:44
Nothing (რემიქსის ვერსია) – 3:58
12" Sire / 0-21022 (აშშ)
Strangelove (Highjack Mix) – 6:30 (რემიქსი - ტიმ სიმენონი და მარკ სონდერსი)
Strangelove (Remix Edit) – 3:46
Nothing (Zip Hop Mix) – 7:06 (რემიქსი - ჯასტინ სტროსი)
Nothing (Dub Mix) – 6:40 (რემიქსი - ჯასტინ სტროსი)
CD Sire / PRO-CD-3213 (აშშ)
Strangelove (რემიქსი) – 3:46
Strangelove (ალბომის ვერსიის 7 ვარიანტი) – 3:44
Strangelove (Blind Mix 7 ვერსია) – 3:57
Strangelove (Highjack Mix) – 6:30
რესურსები ინტერნეტში
ინფორმაცია სინგლის შესახებ ჯგუფის ოფიციალურ საიტზე
სქოლიო
1986 წლის სინგლები
1989 წლის სინგლები
Depeche Mode-ის სიმღერები
Sea Specialized Port Nika-Tera

Sea Specialized Port Nika-Tera is a diversified port that provides stevedoring services for transshipment, storage, preparation, and dispatch of various goods in the region. The area of the approach channel and operating water area of the port is 67.4 hectares.
See also
List of ports in Ukraine
Transport in Ukraine
References
Ports of Mykolaiv
Companies established in 1995
1995 establishments in Ukraine
Buildings and structures in Mykolaiv Oblast
Buildings and structures destroyed during the Russian invasion of Ukraine